“ஒளிவு மறைவு இல்லாமல் சொல்ல வேண்டும்; ஒளித்து மறைத்துச் சொன்னால் உயிரையும் பார்க்கமாட்டேன்” என்பன போல்வன நடைச் சொற்கள். ஒருபால் மறைப்பு ‘ஒளிவும், முழுதுறு மறைப்பு ‘மறைவு’ மாம். ஒட்டி – ஓராற்றான் இயைந்து கூறுதல் வெட்டி – நேர்மாறாக மறுத்து கூறுதல். “ஒட்டிப் பாடவோ? வெட்டிப் பாடவோ?” என்பது புகழேந்தியார் வினா. ஒட்டக் கூத்தர் அரசவைப் புலவர்; ஆதலால் அவர்க்கு இறக்கம் வாராதிருக்க இரக்கம் கொண்ட சோழன் ‘ஒட்டிப் பாடுக’ என்றது புலவர் புனைவுச் செய்தி. ஒட்டுதலும், வெட்டுதலும் எதிரிடை என்பது வெளிப்படை தானே. ஏடம் – செருக்கு, தடித்தனம் கூடம் – மறைப்பு; வஞ்சகம்